Obsah a štruktúra záverečného účtu
rozpočtovej kapitoly Slovenská informačná služba 
za rok 2009

1.	Správa o hospodárení kapitoly

1.1.	Súhrnná charakteristika kapitoly a jej hospodárenia v hodnotenom  rozpočtovom roku
      1.1.1. Charakteristika činnosti kapitoly
	      1.1.2. Zhodnotenie plnenia záväzných ukazovateľov rozpočtu kapitoly
	      1.1.3. Rozpočtové opatrenia

1.2.     Príjmy kapitoly
           1.2.1. Príjmy kapitoly podľa ekonomickej klasifikácie
           1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
	          zahraničia poskytnuté Slovenskej republike na základe medzinárodných 
                     zmlúv uzavretých  medzi Slovenskou republikou a inými štátmi

1.3.     Výdavky kapitoly 
           1.3.1. Výdavky kapitoly podľa ekonomickej klasifikácie 
           1.3.2. Výdavky kapitoly podľa funkčnej klasifikácie
           1.3.3. Vyhodnotenie plnenia programovej štruktúry kapitoly
           1.3.4. Výdavky kapitoly

1.6. Zhodnotenie zamestnanosti

2.	TABUĽKOVÁ  ČASŤ    

Tabuľka č. 1	 	Celkový prehľad príjmov a výdavkov  kapitoly SIS za rok 2009
Tabuľka č. 2	Výdavky kapitoly SIS podľa ekonomickej a funkčnej klasifikácie za rok 2009
Tabuľka č. 3		Finančné operácie kapitoly SIS za rok 2009 
Tabuľka č. 4		Záväzné ukazovatele kapitoly SIS za rok 2009 
Tabuľka č. 7	Agregovaná súvaha kapitoly SIS a rozpočtových organizácií v jej pôsobnosti za rok 2009
Tabuľka č. 8 	Agregovaný výkaz ziskov a strát kapitoly SIS a rozpočtových organizácií v jej pôsobnosti za rok 2009
Tabuľka č. 9 	Monitorovacia správa programovej štruktúry

1. Správa o hospodárení kapitoly

Návrh záverečného účtu rozpočtovej kapitoly Slovenská informačná služba za rok 2009 predložený do Osobitného kontrolného výboru NR SR na kontrolu činnosti  SIS obsahuje utajované skutočnosti klasifikované v stupni utajenia „DÔVERNÉ“. Návrh záverečného  účtu predkladaný vláde Slovenskej republiky a Ministerstvu financií Slovenskej republiky neobsahuje v zmysle Smernice MF SR na vypracovanie záverečných účtov kapitol štátneho rozpočtu utajované skutočnosti.

1.1. Súhrnná charakteristika kapitoly a jej hospodárenia v hodnotenom          
       rozpočtovom roku
	
1.1.1.	Charakteristika činnosti kapitoly   
           	
Vládny návrh zákona o štátnom rozpočte na rok 2009 bol prerokovaný v orgánoch Národnej rady SR a schválený dňa 28. 11. 2008 zákonom č. 596/2008 Z. z. Nadväzne na bod C.1. uznesenia vlády SR č. 717 zo dňa 15. 10. 2008 k návrhu rozpočtu verejnej správy na roky 2009 až 2011 boli Ministerstvom financií SR, listom č. MF/32214/2008-441 zo dňa 23. 12. 2008 oznámené limity.

V nadväznosti na zákon o štátnom rozpočte na rok 2009 a § 6 zákona NR SR č. 523/2004 o rozpočtových pravidlách verejnej správy MFSR oznámilo Dodatkom k rozpisu záväzných ukazovateľov štátneho rozpočtu na rok 2009 za oblasť zamestnanosti  limity počtu príslušníkov a zamestnancov zároveň s objemom mzdových prostriedkov pre príslušníkov a zamestnancov. Oznámenie limitov bolo vykonané osobitným listom č. MF-D-3/2009 zo dňa 12. 01. 2009, nakoľko sú utajovanou skutočnosťou klasifikovanou v stupni utajenia DÔVERNÉ.

Zákonom o štátnom rozpočte na rok 2009 bola schválená valorizácia miezd a platov príslušníkov vo výške 5 % a občianskych zamestnancov vo verejnej službe vo výške 7 % od 01. 01. 2009. Pôvodná plánovaná výška vyčlenená v ŠR bola 3%. V schválenom  štátnom rozpočte SR nebol vytvorený dostatočný priestor na tieto mzdy a príslušné odvody, MFSR ich informačnej službe nepridelilo.

Z bodu C.6. cit. uznesenia vlády SR vyplynulo pre správcu kapitoly predložiť  v elektronickej forme MFSR prostredníctvom Rozpočtového informačného systému (ďalej len RIS) podrobný rozpis rozpočtových prostriedkov kapitoly na základe výdavkov schválených NR SR podľa funkčného a ekonomického členenia rozpočtovej klasifikácie platnej pre rok 2009 vrátane rozpisu podľa programov. Z dôvodu schválenia rozpočtu pre kapitolu SIS bez pozmeňovacích návrhov  MFSR preklopilo rozpis vládneho návrhu rozpočtu do schváleného rozpisu NR SR.

	

Záväzné ukazovatele štátneho rozpočtu na rok 2009 boli pre kapitolu Slovenská informačná služba  nasledovné:

Text											  v eurách

I.  PRÍIJMY KAPITOLY								       
    A. Záväzný ukazovateľ								   152 692
    B. Prostriedky z rozpočtu EÚ								   0

II. VÝDAVKY KAPITOLY CELKOM (A+B)				         42 385 647
v tom:
    A. Výdavky bez prostriedkov z rozpočtu EU				          42 385 647
z toho:
    A.1. prostriedky na spolufinancovanie						                0
			
    A.3. kapitálové výdavky bez prostriedkov na spolufinancovanie			  3 319 392

   B. Prostriedky z rozpočtu EÚ								    0
        Kapitola SIS nemá žiadne schválené prostriedky z EÚ.

   C. Výdavky na spolufinancovanie ŠR						    0
        Kapitola SIS nemá v rozpočte schválené žiadne výdavky na spolufinancovanie s inými kapitolami štátneho rozpočtu.
   
   D. Účelové prostriedky							         42 385 647
        Všetky rozpísané výdavky kapitoly na  plnenie úloh vyplývajúcich zo schváleného programu.

   E. Rozpočet kapitoly podľa programov	
        Kapitola SIS má schválený jeden program na všetky rozpísané prostriedky:

        06T  INFORMAČNÁ ČINNOSŤ  				 		42 385 647
Kód programu	   -    Názov programu						

06T01 - Spravodajská činnosť
06T02 - Bezpečnostné previerky
06T03 - Riadenie, podpora, kontrola
z toho:
06T0301- Rozvoj technologickej infraštruktúry (RTI)
06T0302 - Podporné činnosti
            (Finančné vyjadrenie rozpočtu na podprogramy, projekty a prvky neboli záväzným ukazovateľom.)
    
           Zámer programu: 

	kvalitné, úplné a včasné informácie o činnostiach ohrozujúcich politické a ekonomické ciele SR.  

           Cieľ programu: 
	
	splniť 100% plánovaných úloh v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb.
  
	Kľúčové ciele informačnej služby pre program Informačná činnosť vyplývajú z Programového vyhlásenia vlády Slovenskej republiky, ktorým sa vláda zaviazala chrániť vnútorný poriadok a bezpečnosť občanov pred zločinnosťou všetkého druhu, kriminálnymi živlami, organizovaným zločinom a medzinárodným terorizmom. 

	Program bezpečnosti štátu odráža zmeny vo vývoji a štruktúre zločinnosti, nové podmienky a možnosti boja so zločinnosťou v období členstva Slovenskej republiky v európskych a transatlantických štruktúrach. 

	V kontexte Národného akčného plánu boja proti terorizmu prijímať opatrenia na zlepšenie pripravenosti štátu, predvídať a účinne reagovať na hrozbu možného teroristického útoku, zlepšiť koordináciu, spoluprácu v súčinnosti medzi spravodajskými službami, políciou a ďalšími relevantnými orgánmi a v boji s terorizmom a organizovaným zločinom podporovať špecializované útvary a zložky. 
   
	Schválené návrhy limitov rozpočtu verejnej správy pre kapitolu Slovenská informačná služba na rok 2009 boli v objeme postačujúcom len na zabezpečenie obligatórnych osobných výdavkov na mzdy a odvody do poisťovní. Z časti na bežnú prevádzku a spotrebu. 

	V oblasti kapitálových výdavkov, dlhodobo podhodnotenej, neboli schválené prioritné výdavkové tituly a schválený limit finančných prostriedkov nepostačoval na rozvojové výdavky najmä na obmenu a modernizáciu informačných technológií, dopravnej techniky a na dostatočnú bezpečnosť informačných sietí, spojenia a šifrovej ochrany informácií.

	Z uvedených dôvodov kapitola Slovenská informačná služba počas rozpočtového roka požadovala od Ministerstva financií SR zvýšenie limitov v oblasti bežnej spotreby. Ministerstvo financií SR  prehodnotilo vážnu situáciu v oblasti prevádzkových výdavkov a zvýšilo kapitole limit výdavkov na tovary a služby.

	V rámci realokácie výdavkov na udržanie hospodárskeho rastu a zamestnanosti vláda SR svojim uznesením viazala začiatkom roku 2009  výdavky kapitole podľa návrhu informačnej služby v oblasti kapitálových výdavkov.

 	Z dôvodu riešenia núdzového stavu v oblasti  vývoja spotrebných výdavkov v poslednom štvrťroku rozpočtového roku 2009 boli hľadané rezervy vo vlastnom rozpočtovom hospodárení kapitoly. Po prehodnotení bežných výdavkov na základe úspor na nenaplnených počtoch príslušníkov informačnej služby navrhla viazať časť výdavkov v oblasti mzdových prostriedkov a odvodov do poisťovní a požiadala Ministerstvo financií SR o presun výdavkov do spotrebných výdavkov. Ministerstvo financií presun limitov výdavkov schválilo. 
	
	Po vykonaných zmenách v rozpočte kapitoly Slovenská informačná služba v roku 2009 boli realizované plánované úlohy kapitoly v programe Informačná činnosť. Vykonané rozpočtové opatrenia, ktoré menili limity záväzných ukazovateľov sú podrobnejšie uvedené v ďalšom texte materiálu.  

1.1.2.	Zhodnotenie plnenia záväzných ukazovateľov rozpočtu kapitoly 

Záväzné ukazovatele stanovené zákonom o štátnom rozpočte na rok 2009 boli po vykonaní rozpočtových opatrení schválených Ministerstvom financií SR splnené. Príjmy kapitoly boli po úprave rozpočtu plnené na 104,25 %. Výdavky kapitoly spolu, bez prostriedkov z rozpočtu EÚ, boli po úprave čerpané na  100 %. 

	Čerpanie výdavkov celkom v zmysle záväzných ukazovateľov rozpočtu  2009 je uvedené v nasledujúcom tabuľkovom prehľade: 

Z tabuľkového prehľadu je zrejmé, že výdavky za kapitolu celkom boli čerpané na 100 % z celoročne rozpísaného rozpočtu na rok 2009 po vykonaných rozpočtových opatreniach. 

Všetky záväzné ukazovatele rozpočtu určené rozpisom záväzných ukazovateľov stanovených zákonom o štátnom rozpočte na rok 2009 boli splnené. 

1.1.3. Rozpočtové opatrenia kapitoly SIS v roku 2009

Rozpočtové opatrenie MF SR č. 1

- povolené prekročenie limitu výdavkov
Ministerstvo financií Slovenskej republiky oznámilo listom č. MF/8321/2009-441 zo dňa 14. 01. 2009 v nadväznosti na žiadosť  informačnej služby č. p. 83/52-43/2009 a v súlade s ustanovením § 2 zákona č. 596/2008 Z. z. o štátnom rozpočte na rok 2009, splnomocnením podľa časti E. uznesenia vlády SR č. 717 z 15. 10. 2008 k návrhu rozpočtu verejnej správy na roky 2009 – 2011 a v zmysle ustanovenia § 15 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia limitu výdavkov – rozpočtové opatrenie nasledovne:

text							      v eurách
II. Výdavky kapitoly celkom			    5 955 653
     E. Rozpočet kapitoly podľa programov            5 955 653
     z toho
     06T Informačná činnosť                                   5 955 653.

Povolené prekročenie limitu výdavkov bolo vykonané na základe požiadavky kapitoly SIS z dôvodu nedostatočného objemu  finančných prostriedkov na zabezpečenie prevádzkyschopnosti informačnej služby v oblasti bežných výdavkov.

Rozpočtové opatrenie MF SR č. 2

-	viazanie rozpočtových výdavkov
V nadväznosti na uznesenie vlády SR č. 460 ku koncepcii obnovy hospodárskeho rastu Slovenskej republiky Ministerstvo financií SR  v súlade s ustanovením § 2 zákona č. 596/2008 Z. Z. o štátnom rozpočte na rok 2009, splnomocnením podľa časti E. uznesenia vlády SR č. 717 zo dňa 15. 10. 2008 k návrhu rozpočtu verejnej správy na roky 2009 až 2011 a v zmysle ustanovenia § 18 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov v i a ž e  záväzné ukazovatele rozpočtu nasledovne:
text							      v eurách
II. Výdavky kapitoly celkom		                -239 434
     A. Výdavky spolu bez prostriedkov EÚ	      -239 434
          A.3. kapitálové výdavky (700)                       -239 434
     E. Rozpočet kapitoly podľa programov              -239 434
        z toho
     06T Informačná činnosť                                     -239 434.

Rozpočtové opatrenie MF SR č. 3

-	úprava záväzných ukazovateľov
Ministerstvo financií Slovenskej republiky v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov u  p r a  v  u  j e  záväzné ukazovatele rozpočtu nasledovne:
text							      v eurách
II. Výdavky kapitoly celkom		                      0
     A. Výdavky spolu bez prostriedkov EÚ	            0
     A.2. mzdy, platy, služobné príjmy a OOV        -265 000
           (kód zdroja 111)
      C. Mzdy, platy, služobné príjmy a OOV           -265 000
          zo štátneho rozpočtu a z rozpočtu EÚ 
          (kód zdroja 11)
       E. Rozpočet kapitoly podľa programov              	0
        z toho:
       06T Informačná činnosť                                  	0.

Rozpočtové opatrenie bolo realizované na žiadosť kapitoly o presun prostriedkov z kategórie 610 mzdy, platy, služobné príjmy a OOV do kategórie 630 tovary a služby na zabezpečenie výdavkov bežnej spotreby.

Viazanie bez rozpočtového opatrenia

Listom ministra financií SR č. MF/010615/2009-441 zo dňa 13. 02. 2009 bol oznámený návrh viazania výdavkov v nadväznosti na uznesenia vlády SR č. 93/2009 k návrhu na vytvorenie rozpočtového priestoru na realokáciu výdavkov na udržanie hospodárskeho rastu a zamestnanosti v SR. Vláda ním uložila viazať výdavky v štátnom rozpočte na rok 2009 vo výške 332 mil. €. Následne určila viazať výdavky rozpočtovej kapitole SIS vo výške 178 216 €. Listom riaditeľa SIS č. p. 83/52-1-8/2009 zo dňa 16. 03. 2009 bol vyslovený súhlas s navrhovanou štruktúrou viazania výdavkov v objeme 178 216 € zo zdroja 131. 

Predmetné kapitálové výdavky  boli rozpočtovým opatrením č. 3/2008 zo dňa 01. 12. 2008  viazaním presunuté na zmluvne zabezpečenú techniku dodanú v roku 2009. Nakoľko následne rozpočtové opatrenie v roku 2009 nebolo vykonané, postačoval súhlas s viazaním štatutárneho zástupcu kapitoly.  Kapitola SIS na základe uvedeného vykonala vnútorné rozpočtové opatrenie na zabezpečenie potrebnej techniky.

Slovenská informačná služba v právomoci správcu kapitoly v roku 2009  vykonala 41 vnútorných rozpočtových opatrení, ktoré nemali vplyv na celkový objem rozpočtu a schválené záväzné ukazovatele.

1.2.  Príjmy kapitoly 

	Limit príjmov SIS bol stanovený v objeme 152 692 €. Čerpanie príjmov bolo vo výške 159 187 €, t. j. 104%. Príjmy kapitoly Slovenská informačná služba majú nedaňový charakter a tvorili sa z poplatkov za služby (za ubytovanie príslušníkov v ubytovni), z nepriemyselného a náhodného predaja, z dobropisov, škôd (spôsobených príslušníkmi informačnej služby na majetku z predchádzajúcich rokov), z nevyčerpaných zostatkov výdavkov roku 2008 z účtu cudzích prostriedkov a z iných náhodných príjmov vyplývajúcich z poistného plnenia. Kapitola SIS nevyužíva § 23 ods. 1 písm. e) zákona NRSR č. 523/2004 o rozpočtových pravidlách verejnej správy a o zmene a doplnení niektorých zákonov, nakoľko by nesplnila záväzný ukazovateľ rozpočtu príjmov.

1.2.1.  Príjmy kapitoly podľa ekonomickej klasifikácie

Čerpanie príjmov  k 31. 12. 2009 podľa ekonomickej klasifikácie je uvedené v nasledujúcej tabuľke:

Príjmy (200)	
Pod-
položka	Ukazovateľ	Rozpis  
v eurách	Čerpanie k 31. 12. 2009	
200	Nedaňové príjmy	152 692	159 187	
z toho:	
212002	Z prenajatých priestorov	0	3 712	
222003	Pokuty a penále	0	6 593	
223001	Za predaj výrobkov, tovarov a služieb 	70 000	75 127	
233001	Z predaja pozemkov	0	32 711	
292	Ostatné príjmy	82 692	41 044	
v tom:	
292012	Dobropisy	30 000 	13 964	
292017	Vratky	30 000	10 241	
292027	Iné	22 692	16 839	
	
1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
          zahraničia poskytnuté Slovenskej republike na základe medzinárodných 
          zmlúv uzavretých  medzi Slovenskou republikou a inými štátmi
	
Rozpočtová kapitola Slovenská informačná služba nedisponuje so žiadnymi výdavkami z rozpočtu Európskej únie ani inými prostriedkami poskytnutými zo  zahraničia. 

1.3. Výdavky kapitoly

Limit celkových výdavkov bol schválený v objeme 42 385 647 € a upravený rozpočtovým opatrením na objem 48 101 866 €. Celkové čerpanie výdavkov kapitoly k 31. 12. 2009 bolo vo výške 48 101 860 €.

1.3.1. Výdavky kapitoly podľa ekonomickej klasifikácie

	Rozdelenie výdavkov po rozpočtovom opatrení z pohľadu vecných (t. j. prevádzkových, ktoré zahŕňajú kategórie 630 - tovary a služby a 710 - obstarávanie kapitálových aktív) a osobných (zahŕňajúce kategórie 610 – mzdy, platy, 620 – poistné a 640 – bežné transfery jednotlivcom) výdavkov o vykonaní rozpočtových opatrení je nasledovné: 14 606 693 € vecných výdavkov a 33 495 173 € osobných výdavkov. Pomer výdavkov kapitoly predstavoval 30,4% : 69,6 % v neprospech vecných výdavkov. Podrobnejšiu analýzu výdavkov podľa ekonomickej klasifikácie uvádzame v nasledujúcom texte. 

Bežné výdavky (600)

	Čerpanie bežných výdavkov rozpočtu rozpočtovej kapitoly Slovenská informačná služba (schválených v objeme 45 021 908 €) bolo vo výške 45 021 906 €. 

Tovary a služby (630)

	Výdavky v kategórii 630 – tovary a služby boli k 31. 12. 2009 čerpané v  objeme 11 526 732 €, t. j. na 100 %. V tejto kategórii sa v plnom rozsahu premietla nevyhnutnosť vykonania rozpočtových opatrení MFSR č. 1 a 3, bez realizácie ktorých bol objem finančných prostriedkov na zabezpečenie obstarávania výdavkov na bežnú prevádzkovú spotrebu informačnej služby nepostačujúci.

Tabuľkový prehľad rozpisu a čerpania kategórie 630 – tovary a služby na jednotlivé položky:

	Tabuľkový prehľad čerpania prevádzkových výdavkov dokumentuje nedostatok finančných prostriedkov v predmetnej kategórii. Ťažiskom napätosti rozpočtu sú najmä výdavky na služby poskytnuté informačnej službe a výdavky na servisné zmluvy pre bezporuchovú prevádzku informačných technológií, ktoré kapitola Slovenská informačná služba zabezpečuje pre všetky silové rezorty verejného rozpočtu. 
			
	Slovenská informačná služba má v správe majetku 33 skupín administratívnych a prevádzkových objektov, nákladné špeciálne informačné technológie, dopravné prostriedky a inú techniku, ktoré si vyžadujú zvýšené výdavky na energie, údržbu, spotrebný tovar  a služby. 

	Zvýšená potreba výdavkov v predmetnej kategórii bola spôsobená aj novelizáciou zákona o dani z príjmov a to úpravou vstupnej ceny pre dlhodobý hmotný a nehmotný majetok a úpravy v zaradení hmotného majetku a jej následnej aplikácie pri uplatňovaní ekonomickej klasifikácie. Komentár k jednotlivým položkám kategórie 630 uvádzame v nasledujúcom texte:
 
	631 – cestovné náhrady, ktoré súvisia s činnosťou služby v oblasti úhrad zákonných nárokov v súvislosti so služobnými cestami a s náhradami za preloženie a prevelenie, boli v roku 2009 značne obmedzené, čím došlo k úspore na položke.

	632 – energie, voda a komunikácie, uvedená spotreba energií súvisí tiež s väčším počtom používaných prevádzkových objektov a rozširovaním energeticky náročných informačných technológií a z dôvodu úprav cien energií a vodného a stočného.

	633 – materiál, čerpanie bolo realizované na zabezpečovania tovarov najmä na spotrebný materiál pre informačné technológie, operatívnu, výstrojnú a výzbrojnú techniku, kancelárske a hygienické potreby a ostatné materiály spotrebného charakteru. Výdavky sú limitované legislatívnymi predpismi a plnením stanovených úloh informačnej služby.

	634 – dopravné, uhrádzané boli hlavne nákupy pohonných hmôt a mazív. Servis, opravy a údržba služobných motorových vozidiel boli riešené len pri havarijných stavoch, hradené bolo zákonné poistenie dopravných prostriedkov. Na položke došlo k úspore z dôvodu menšej spotreby pohonných hmôt dopravných prostriedkov a nižšej ceny PHM  v porovnaní s rokom 2008. 

	635 – rutinná a štandardná údržba, na položke boli uhrádzané len havarijné opravy a údržba budov a najmä platby za servisné zmluvy s dodávateľmi informačných technológií, t. j. výpočtovej, monitorovacej, telekomunikačnej a šifrovej  techniky, uzatváraných z dôvodu zamedzenia úniku utajovaných skutočností, bezporuchovej prevádzky techniky a zabezpečenia inovačných procesov v danej oblasti. Informačné technológie v informačnej službe zabezpečujú i ostatné silové rezorty verejného rozpočtu.

	636 – nájomné, predstavujú výdavky na úhrady zmluvných platieb najmä na prenájom prevádzkových priestorov pre spojovacie a monitorovacie zariadenia informačných technológií mimo objektov informačnej služby.

	637 – služby, z položky sú zabezpečované všeobecné služby, obstarávanie posudkov a štúdií. Z položky sú realizované úhrady za služby realizované formou outsourcingu pri nedostatku občianskych zamestnancov, taktiež zákonné výdavky, ako sú služby v súvislosti so stravovaním príslušníkov a zamestnancov, príspevok na odievanie, prídel do sociálneho fondu,  úhrada poplatku za neplnenie podielu zamestnávania občanov so zdravotným postihnutím, dane z nehnuteľností a iné potrebné služby. Na položke sú rozpočtované výdavky pre osobitné finančné prostriedky pre operatívne spravodajské prostredie.

Bežné transfery (640)

	Výdavky v kategórii 640 – bežné transfery čerpala informačná služba výlučne na položke 642 – bežné transfery jednotlivcom vo výške 1 000 332 €. Na položkách boli čerpané najmä výdavky za náhrady mzdových výdavkov počas prvých 10 dní práceneschopnosti príslušníkov. Aj v uvedenej kategórii, ktorá je priradená k osobným výdavkom, bolo vykonané vnútorné rozpočtové opatrenie – presun do vecných výdavkov. 

Kapitálové výdavky (700)

	Čerpanie kapitálových výdavkov bolo v sledovanom období k 31. 12. 2009 v objeme 3 079 954 € v programe 06T Informačná činnosť, t. j. 100 % z rozpísaných výdavkov. 

	Z celkového objemu finančných prostriedkov vyčlenených na kapitálové výdavky bolo čerpaných cca 50,5% na doplnenie informačných technológií, 20,4% na špeciálnu prevádzkovú techniku a 29,1 % na ochranu utajovaných skutočností.

Obstarávanie kapitálových aktív (710)

Slovenská informačná služba rozpočtuje kapitálové výdavky v kategórii 710 – Obstarávanie kapitálových aktív. Na položke Obstarávanie kapitálových aktív bolo vykonané vnútorné rozpočtové opatrenie na zabezpečenie špeciálnej techniky, ktorá bola zmluvne viazaná ešte v roku 2008 a jej realizácia bola presunutá do roku 2009. Opatrenie bolo vykonané po predchádzajúcom súhlase s viazaním výdavkov zo zdroja 131. Ministerstvo financií SR rozpočtuje kapitálové výdavky podľa akcií Registra investícií Ministerstva financií SR.

1.3.2. Výdavky kapitoly podľa funkčnej klasifikácie

	Na členenie výdavkov Slovenská informačná služba používa len jednu číselnú funkčnú klasifikáciu 03.6.0.5. pre celý objem schválených finančných prostriedkov.
	V pôsobnosti kapitoly Slovenská informačná služba nie sú zriadené žiadne príspevkové organizácie.

1.3.3. Vyhodnotenie plnenia programovej štruktúry kapitoly

	Rozpočtová kapitola Slovenská informačná služba v roku 2009 rozpočtovala výdavky programovo alokované v jednom programe Informačná činnosť v celkovom objeme 48 101 866 €. Programová štruktúra bola totožná ako v predchádzajúcom roku, zahŕňala tri podprogramy a dva prvky, v ktorých sú rozpočtované výdavky v zmysle hlavných úloh informačnej služby v súlade s programovým vyhlásením  vlády SR. Z časového hľadiska je program časovo neohraničený. 

	Zámerom programu 06T Informačná činnosť bolo v roku 2009 zabezpečenie kvalitných, úplných a včasných informácií a plnenie úloh strategického zamerania. Cieľom bolo splniť plánované úlohy v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb. Úlohy boli podľa požiadaviek splnené na 100%.  

Cieľom podprogramu 06T01 Spravodajská činnosť  bolo v roku 2009 plniť úlohy pri získavaní, sústreďovaní a spracovaní informácií o činnostiach ohrozujúcich ústavné zriadenie, územnú celistvosť a zvrchovanosť SR. Úlohy stanovené cieľom boli splnené na 100 %. 

	Cieľ podprogramu 06T02 Ochrana utajovaných skutočností - Bezpečnostné previerky – kvalitné a rýchle vykonanie previerok personálnej a priemyselnej bezpečnosti fyzických a právnických osôb navrhovaných na styk s utajovanými skutočnosťami, ich bezpečné spracovávanie a uchovávanie bol splnený na 100%. Realizovalo sa zabezpečenie ochrany utajovaných skutočností najmä na stavebné úpravy objektov, miestností pre manipuláciu s utajovanými skutočnosťami, zabezpečovaciu techniku a nákup certifikovaných šifrátorov a trezorov.   

	Zámerom podprogramu 06T03 Riadenie, podpora, kontrola  bolo v roku 2009 skvalitniť činnosť podporných útvarov na zabezpečenie činnosti spravodajských útvarov a cieľom plniť úlohy pri zabezpečovaní činnosti informačnej služby v oblasti materiálno-technického zabezpečenia, správy zvereného majetku štátu, ochrany objektov a riadnej činnosti vnútorných kontrolných orgánov. Úlohy boli plnené priebežne napriek nedostatku prostriedkov na materiálno technické zabezpečenie .

V prvku 06T0301 Rozvoj technologickej infraštruktúry bol v roku 2009 cieľ modernizácia informačných technológií realizovaný len čiastočne z dôvodu neschválenia navrhovaných prioritných titulov do rozpočtu. Zo schválených kapitálových výdavkov boli z RTI zaobstarané výdavky na doplnenie monitorovacej, spojovacej a šifrovej techniky.
 
Projekt 06T0302 Podporné činnosti v roku 2009 mal  za cieľ vykonávať vnútornú kontrolu hospodárenia so zvereným majetkom štátu pri ochrane utajovaných skutočností, pri prevencii odhaľovania protiprávneho konania príslušníkov a zamestnancov a zvýšenie jazykovej a odbornej vzdelanosti príslušníkov. Uvedené ciele boli splnené. 

Ročná monitorovacia správa programovej štruktúry je uvedená na konci tabuľkovej časti záverečného účtu kapitoly.

1.3.4.	Výdavky kapitoly

	Rozpočtová kapitola Slovenská informačná služba nehospodárila  v rozpočtovom roku 2009 s prostriedkami na spoločné programy Slovenskej republiky a Európskej únie. 
	
1.6. Zhodnotenie zamestnanosti

	Systemizácia a limity zamestnancov v členení na príslušníkov a občianskych zamestnancov vo verejnej službe boli v roku 2009 dodržané.